આજે પણ કોઈ પાર્ટી કે સોશિયલ ફંક્શનમાં જઈએ અને મર્યાદિત સમયધારા કરતાં વધારે સમય સુધી કોઈ સ્ત્રી અને પુરુષ, એકબીજા સાથે વાત કરે તો તરત જ આસપાસનાં ડીગ્રી વગરનાં સેલ્ફ સર્ટિફાઇડ વકીલ એવા કુટુંબીજનો અને મિત્રો, એક અલગ જ વાર્તા ઉભી કરી, ટાઇમ પાસ કરવા લાગે છે. હું નથી માનતી કે કોઈ વ્યક્તિએ, કોઈ પણ બીજી વ્યક્તિ સાથે વાત કરવા માટે જે-તે વ્યક્તિ સિવાય બીજા કોઈની પરમિશન લેવાની જરૂર છે. આપણે પણ આપણા સર્કલમાં કોઈને મળીએ અને જાહેર સમારંભમાં કે પછી રસ્તા પર વાત કરવા ઊભા રહીએ અને આપણી જાણીતી વ્યક્તિ ત્યાંથી પસાર થાય તો તે રજનું ગજ કરી દે છે. આ સિચુએશનમાં ગુનેગાર કોણ? વાત કરતી વ્યક્તિઓ કે જોનારની બુદ્ધિ?